जस्टिन हेनिन

जस्टिन हेनिन (; २००१-२००५ दरम्यानचे नावः जस्टिन हेनिन-हार्देन) ही बेल्जियम देशाची एक माजी टेनिसपटू आहे. हेनिनने आपल्या कारकिर्दीत सात ग्रँडस्लॅम व एकूण ४३ महिला एकेरी टेनिस स्पर्धा जिंकल्या. तसेच तिने २००४ अथेन्स ऑलिंपिकमध्ये महिला एकेरीचे सुवर्णपदक मिळवले. हेनिन डब्ल्यूटीए क्रमवारीमध्ये एकूण ११७ आठवडे अव्वल क्रमांकावर होती.

आपल्या मानसिक व शारिरिक क्षमता, चपळाई व खेळामधील वैविध्यामुळे हेनिन आजवरच्या सर्वोत्तम महिला टेनिस खेळाडूंपैकी एक मानली जाते. तिचा एकहाती बॅकहँड महिला व पुरुष टेनिसमध्ये सर्वोत्कृष्ट असल्याचे मत जॉन मॅकएन्रोने व्यक्त केले आहे तर आपल्या पिढीमधील सर्वात प्रतिभाशाली टेनिस खेळाडू ह्या शब्दांत बिली जीन किंग, आंद्रे अगासी व मार्टिना नवरातिलोव्हा ह्या माजी टेनिस खेळाडूंनी हेनिनचे कौतुक केले आहे. आपल्या यशासाठी हेनिनचा २००७ साली बेल्जियममधील सर्वोत्कृष्ट खेळाडू तर २००८ साली लॉरियस वार्षिक महिला खेळाडू हे पुरस्कार देऊन गौरव करण्यात आला.

कारकीर्द
ग्रँड स्लॅम एकेरी अंतिम फेऱ्या
निकालवर्षस्पर्धाकोर्ट प्रकारप्रतिस्पर्धीस्कोअरउप-विजेती२००१विंबल्डनगवताळ व्हिनस विल्यम्स6–1, 3–6, 6–0विजेती२००३फ्रेंच ओपन (1)माती किम क्लाइजस्टर्स6–0, 6–4विजेती२००३युएस ओपन (1)हार्ड किम क्लाइजस्टर्स7–5, 6–1विजेती२००४ऑस्ट्रेलियन ओपन (1)हार्ड किम क्लाइजस्टर्स6–3, 4–6, 6–3विजेती२००५फ्रेंच ओपन (2)माती मेरी पीयर्स6–1, 6–1उप-विजेती२००६ऑस्ट्रेलियन ओपनहार्ड अमेली मॉरेस्मो6–1, 2–0 निवृत्तविजेती२००६फ्रेंच ओपन (3)माती स्वेतलाना कुझ्नेत्सोवा6–4, 6–4उप-विजेती२००६विंबल्डनगवताळ आमेली मॉरेस्मो2–6, 6–3, 6–4उप-विजेती२००६युएस ओपनहार्ड मारिया शारापोव्हा6–4, 6–4विजेती२००७फ्रेंच ओपन (4)माती आना इवानोविच6–1, 6–2विजेती२००७युएस ओपन (2)हार्ड स्वेतलाना कुझ्नेत्सोवा6–1, 6–3उप-विजेती२०१०ऑस्ट्रेलियन ओपनहार्ड सेरेना विल्यम्स6–4, 3–6, 6–2

बाह्य दुवे




वर्ग:महिला टेनिस खेळाडू
वर्ग:बेल्जियमच्या महिला टेनिस खेळाडू
वर्ग:स्त्री चरित्रलेख